**Molėtų rajono savivaldybės taryba**

**SPRENDIMAS**

**DĖL žemės sklypo pirkimo ir pirkimo komisijos sudarymo tvarkos aprašo patvirtinimo**

2017 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo patvirtinimo“, 8.2, 10.1, 12 punktais, atsižvelgdama į Molėtų rajono savivaldybės administracijos direktoriaus 2017 m. kovo 20 d. įsakymą Nr. B6-209 ,,Dėl žemės sklypo pirkimo ekonominio ir socialinio pagrindimo“,

Molėtų rajono savivaldybės taryba n u s p r e n d ž i a:

1. Pirkti neskelbiamų derybų būdu privačios žemės sklypą (unikalus numeris 6252-0005-0027), esantį Molėtų r. sav., Molėtų m., Ąžuolų g. 8, už ne didesnę kaip 13000 Eur kainą.
2. Patvirtinti žemės sklypo, perkamo Molėtų rajono savivaldybės nuosavybėn, pirkimo komisijos sudarymo tvarkos aprašą (pridedama).
3. Įgalioti Molėtų rajono savivaldybės administracijos direktorių teisės aktų nustatyta tvarka organizuoti ir atlikti 1 punkte nurodyto žemės sklypo pirkimo procedūras.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

PATVIRTINTA

Molėtų rajono savivaldybės tarybos

2017 m. kovo d. sprendimu Nr.

**ŽEMĖS SKLYPO, PERKAMO MOLĖTŲ RAJONO SAVIVALDYBĖS NUOSAVYBĖN,**

**PIRKIMO KOMISIJOS SUDARYMO TVARKOS APRAŠAS**

**I SKYRIUS**

**Bendrosios nuostatos**

1. Žemės sklypo, perkamo Molėtų rajono savivaldybės nuosavybėn, (toliau – žemės sklypas) pirkimo komisijos sudarymo tvarkos aprašas (toliau – Aprašas) nustato žemės sklypo pirkimo komisijos (toliau – Pirkimo komisija) sudarymo tvarką.

2. Žemės sklypo pirkimą organizuoja Molėtų rajono savivaldybės administracija (toliau - Perkančioji organizacija).

3. Molėtų rajono savivaldybės administracijos direktorius (toliau – Administracijos direktorius) Pirkimo komisiją sudaro pagal šio Aprašo nuostatas.

4. Pirkimo komisija dirba pagal Administracijos direktoriaus patvirtintą Pirkimo komisijos darbo reglamentą ir veikia tol, kol įvykdo visas jai nustatytas užduotis arba kol priimamas sprendimas nutraukti pirkimą. Administracijos direktorius, tvirtindamas Pirkimo komisijos darbo reglamentą, nustato užduotis ir suteikia įgaliojimus.

5. Administracijos direktorius, atsižvelgdamas į Pirkimo komisijos sprendimą, pateikia Molėtų rajono savivaldybės tarybai tvirtinti sprendimo pirkti privačios žemės sklypą savivaldybės nuosavybėn ir sudaryti žemės pirkimo sutartį projektą.

**II SKYRIUS**

**PIRKIMO KOMISIJOS SUDARYMAS**

6. Pirkimo komisijos nariais (išskyrus jos pirmininką ir sekretorių, kurie skiriami iš Perkančiosios organizacijos darbuotojų) gali būti įvairių institucijų atstovai.

7. Perkančioji organizacija skiria iš Pirkimo komisijos narių pirmininką ir sekretorių.

8. Skiriant Pirkimo komisijos narius turi būti atsižvelgta į jų profesinį pasirengimą.

9. Komisijos pirmininko, jos narių negali sieti pavaldumo, giminystės ar svainystės ryšiai.

10. Administracijos direktoriaus sprendimas dėl Pirkimo komisijos sudarymo įforminamas įsakymu.

11. Perkančioji organizacija į Pirkimo komisiją turi teisę kviesti ekspertą. Jei į Pirkimo komisijos sudėtį ketinama įrašyti ne Perkančiosios organizacijos darbuotoją, prieš tvirtinant Pirkimo komisijos sudėtį turi būti gautas institucijos atstovo delegavimo raštas.

**III SKYRIUS**

**BAIGIAMOSIOS NUOSTATOS**

12. Už Pirkimo komisijos sudarymo teisėtumą atsako Perkančioji organizacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_